 Aịzaya 47  Gbadata nọdụ ala nájá, gị ada na-amaghị nwoke bụ Babịlọn. Nọdụ nala nkịtị nebe ocheeze na-adịghị, gị ada bụ ndị Kaldia. Nihi na ị gaghị abụkwa onye ndị mmadụ na-akpọ onye na-agbasighị ike na onye a zụtọrọ azụtọ.Were nkume igwe nri gwepụta ntụ ọka. Kpupụ ákwà i ji kpuchie ihu gị. Chịlie uwe gị na-azaru ala elu. Kpughee ụkwụ gị. Gafee osimiri.I kwesịrị ikpughe ọtọ gị. E kwesịkwara ịhụ ihere gị. Ọ bụ ọbọ ka m ga-abọ, m gaghịkwa emere mmadụ ọ bụla ebere.Ọ dị Onye na-agbapụta anyị. Jehova nke ụsụụ ndị agha bụ aha ya, bụ Onye Nsọ Izrel.Nọdụ ala gbachi nkịtị, banyekwa nọchịchịrị, gị ada bụ ndị Kaldia; nihi na ị gaghị abụkwa onye ndị mmadụ na-akpọ Oké Nwaanyị nke na-achị Alaeze dị iche iche.M wesoro ndị m iwe. M merụrụ ihe nketa m, m wee nyefee ha naka gị. I mereghị ha ebere. I boro agadi yok dị arọ nke ukwuu.I wee na-asị: M ga-abụ Oké Nwaanyị ruo mgbe ebighị ebi, ruo mgbe niile ebighị ebi. I tinyeghị ihe ndị a nobi gị; i chetaghị ihe ga-abụ ikpeazụ ha.Ugbu a, nụrụ nke a, gị nwaanyị nke hụrụ ihe ụtọ nanya, nke nọ ala nobi iru ala, nke na-asị nobi ya: Ọ bụ m bụ onye dị mkpa, e nweghị onye ọzọ. Agaghị m anọdụ ala dị ka nwaanyị di ya nwụrụ, agaghịkwa m agba aka ụmụ.Ma ihe abụọ a ga-adakwasị gị na mberede notu ụbọchị: ịgbara aka ụmụ na di gị ịnwụnahụ gị. Ihe ndị a ga-adakwasị gị nuju, nihi ịgba afa nke jupụtara nime gị, nihi ọgwụ dị ike ị na-agwọnụzọ gabigara ókè.Ị nọ na-atụkwasị obi nihe ọjọọ gị. Ị sịwo: Ọ dịghị onye na-ahụ m. Ọ bụ amamihe gị na ihe ọmụma gị dufuru gị. Ị nọkwa na-asị nobi gị: Ọ bụ m bụ onye dị mkpa, e nweghị onye ọzọ.Ọdachi aghaghị ịdakwasị gị; ọ dịghị anwansi ị ma nke ga-egbochi ya. Ahụhụ ga-adakwasịkwa gị; ị gaghị enwe ike igbochi ya. Mbibi nke ị na-ahụtụbeghị ga-adakwasịkwa gị na mberede.Ugbu a, nọgide nọgwụ ị na-agwọ nakwa najọ afa ị na-agba, bụ nke ị dọgbuworo onwe gị nọrụ nime ya malite mgbe ị bụ nwata; ka i wee nwee ike irite uru ma eleghị anya, ka i wee nwee ike imenye ndị mmadụ ụjọ ma eleghị anya.Ike ìgwè ndị ndụmọdụ gị agwụwo gị. Ka ha bilie ugbu a zọpụta gị, bụ ndị na-efe eluigwe, ndị na-ele kpakpando, ndị na-eme ka a mara ihe ga-adakwasị gị mgbe ọnwa ọhụrụ pụtara.Lee! Ha dịzi ka ahịhịa ọka. Ọ bụ ọkụ ga-erechapụ ha. Ha agaghị anapụta mkpụrụ obi ha naka ọkụ. A gaghị enwe icheku ọkụ nke ndị mmadụ ga na-anya ọkụ ya. A gaghị enwe ọkụ a ga-anọdụ ala nihu ya.Otú ahụ ka ha ga-adịrị gị, bụ ndị gị na ha dọgbuworo onwe unu nọrụ dị ka ndị na-agwọrọ gị ọgwụ malite mgbe ị bụ nwata. Ha ga-awagharị wee laa nógbè ha notu notu. A gaghị enwe onye ga-azọpụta gị. 